CELEX: 32015R1006
Language: lv
Date: 2015-06-25 00:00:00
Title: Komisijas Regula (ES) 2015/1006 (2015. gada 25. jūnijs), ar ko groza Regulu (EK) Nr. 1881/2006 attiecībā uz neorganiskā arsēna maksimāli pieļaujamo koncentrāciju pārtikas produktos (Dokuments attiecas uz EEZ)

26.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 161/14
            
         KOMISIJAS REGULA (ES) 2015/1006
   (2015. gada 25. jūnijs),
   ar ko groza Regulu (EK) Nr. 1881/2006 attiecībā uz neorganiskā arsēna maksimāli pieļaujamo koncentrāciju pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   tā kā:
   
               (1)
            
            
               Komisijas Regulā (EK) Nr. 1881/2006 (2) ir noteikta konkrētu piesārņotāju maksimāli pieļaujamā koncentrācija pārtikas produktos.
            
         
               (2)
            
            
               Eiropas Pārtikas nekaitīguma iestādes (EFSA) Zinātnes ekspertu grupa jautājumos, kas saistīti ar piesārņojumu pārtikas apritē (CONTAM grupa), 2009. gada 12. oktobrī pieņēma atzinumu par arsēnu pārtikā (3). Šajā atzinumā CONTAM grupa secināja, ka pagaidu pieļaujamā nedēļas deva (PTWI) – 15 μg/kg ķermeņa svara, ko noteikusi Apvienotā FAO un PVO pārtikas piedevu ekspertu komiteja (JECFA), vairs nav piemērota, jo dati liecina, ka neorganiskais arsēns izraisa plaušu un urīnpūšļa vēzi, kā arī ādas bojājumus, un ir saņemti ziņojumi par dažādu nelabvēlīgu ietekmi, kas rodas pat pie eksponētības, kas ir mazāka par JECFA pārskatīto līmeni.
            
         
               (3)
            
            
               
                  CONTAM grupa noteica zemāko etalondevas ticamības (BMDL01) intervālu no 0,3 līdz 8 μg uz kg ķermeņa svara dienā attiecībā uz plaušu, ādas un urīnpūšļa vēzi, kā arī ādas bojājumiem. Zinātniskajā atzinumā secināts, ka prognozētā eksponētība neorganiskajam arsēnam, kas uzņemts ar uzturu, vidēja un augsta patēriņa gadījumā Eiropā ir noteikto BMDL01 vērtību intervālā, un tādēļ eksponētības robežvērtības nav vai tā ir neliela un nevar izslēgt risku atsevišķiem patērētājiem.
            
         
               (4)
            
            
               Zinātniskajā atzinumā konstatēts, ka ar uzturu uzņemta neorganiskā arsēna iedarbībai Eiropā visvairāk ir pakļauti patērētāji, kas patērē daudz rīsu, piemēram, dažas etniskās grupas un bērni vecumā līdz trim gadiem. Tiek lēsts, ka par trim gadiem jaunākiem bērniem eksponētība ar uzturu uzņemtam neorganiskajam arsēnam, arī arsēnam produktos uz rīsu bāzes, ir aptuveni divas līdz trīs reizes lielāka nekā pieaugušajiem.
            
         
               (5)
            
            
               Tā kā attiecībā uz rīsiem un produktiem uz rīsu bāzes neorganiskā arsēna analīzes rezultāti ir uzticami, būtu jānosaka neorganiskā arsēna maksimāli pieļaujamā koncentrācija rīsos un produktos uz rīsu bāzes. Būtu jāierosina diferencēta maksimāli pieļaujamā koncentrācija attiecībā uz arsēna saturu.
            
         
               (6)
            
            
               Zinātniskā informācija par nepieciešamību noteikt konkrētu maksimāli pieļaujamo koncentrāciju tvaicētiem slīpētiem rīsiem ir iegūta nesen. Tāpēc dalībvalstīm līdz 2018. gada 1. janvārim būtu jāievāc papildu dati par neorganiskā arsēna saturu šajā produktā, lai apstiprinātu, ka tam nepieciešams noteikt konkrētu maksimāli pieļaujamo koncentrāciju un pārskatīt maksimālo robežu.
            
         
               (7)
            
            
               Dati par sastopamību liecina, ka rīsu galetēs, rīsu vafelēs, rīsu krekeros un rīsu kēksos var būt augsta neorganiskā arsēna koncentrācija un minētās preces var ievērojami ietekmēt zīdaiņu un mazu bērnu eksponētību caur uzturu. Tādēļ attiecībā uz minētajām precēm būtu jāparedz konkrēta maksimāli pieļaujamā koncentrācija.
            
         
               (8)
            
            
               Rīsi ir svarīga sastāvdaļa daudzos dažādos pārtikas produktos zīdaiņiem un maziem bērniem. Tāpēc būtu jānosaka konkrēta maksimāli pieļaujamā koncentrācija attiecībā uz šo produktu, ja to izmanto kā sastāvdaļu šādas pārtikas ražošanā.
            
         
               (9)
            
            
               Dalībvalstīm un pārtikas apritē iesaistītajiem uzņēmumiem būtu jāatvēl laiks, lai tie pielāgotos ar šo regulu noteiktajai jaunajai maksimāli pieļaujamai koncentrācijai. Tāpēc arsēna maksimāli pieļaujamās koncentrācijas piemērošana būtu jāatliek.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1881/2006 pielikumu groza saskaņā ar šīs regulas pielikumu.
   2. pants
   Ar šo regulu grozītās Regulas (EK) Nr. 1881/2006 pielikuma 3.5. apakšiedaļā (Arsēns (neorganiskais)) noteikto arsēna maksimāli pieļaujamo koncentrāciju piemēro no 2016. gada 1. janvāra.
   Pārtikas produktus, kas likumīgi laisti tirgū līdz piemērošanas datumam un neatbilst šīm maksimāli pieļaujamās koncentrācijas prasībām, drīkst turpināt tirgot pēc šā datuma līdz to minimālā derīguma termiņa vai izlietošanas termiņa beigām.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 25. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 37, 13.2.1993., 1. lpp.
   
   
      (2)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      (3)  Scientific Opinion on Arsenic in Food. EFSA Journal 2009; 7(10):1351.
   
      PIELIKUMS
      Regulas (EK) Nr. 1881/2006 pielikumu groza šādi:
      
                  1)
               
               
                  pēc 3.4. apakšiedaļas “Alva (neorganiskā)” iekļauj šādu apakšiedaļu:
                  
                              “3.5.
                           
                           
                              
                                 Arsēns (neorganiskais) (50) (51)
                           
                           
                               
                           
                        
                              3.5.1.
                           
                           
                              Netvaicēti, slīpēti rīsi (pulētie vai baltie rīsi)
                           
                           
                              0,20
                           
                        
                              3.5.2.
                           
                           
                              Tvaicēti rīsi un lobīti rīsi
                           
                           
                              0,25
                           
                        
                              3.5.3.
                           
                           
                              Rīsu galetes, rīsu vafeles, rīsu krekeri un rīsu kēksi
                           
                           
                              0,30
                           
                        
                              3.5.4.
                           
                           
                              Rīsi, kas paredzēti pārtikas ražošanai zīdaiņiem un maziem bērniem (3)
                           
                           
                              0,10”;
                           
                        
            
                  (2)
               
               
                  pievieno šādas beigu piezīmes (50) un (51):
                  
                              “(50)
                           
                           
                              As(III) un As(V) summa.
                           
                        
                              (51)
                           
                           
                              Rīsi, lobīti rīsi, slīpēti rīsi un tvaicēti rīsi, kā definēts Standartu kodeksā 198-1995.”